Ivan Krstitelj

Metodička preporuka za sedmi razred

Katarina Pučar

OŠ KV B.7.1.

Učenik opisuje osnove proročke objave i tumači poziv, poslanje i ulogu starozavjetnih proroka i tumači poruku mesijanskih tekstova.

OŠ KV A.7.2.

Učenik prepoznaje povijesno i geografsko okruženje pojedinih biblijskih knjiga, prepoznaje književnu vrstu i simbolički govor kako bi objasnio značenje biblijskih tekstova i otkrio poruku za svoj život.

OŠ KV A.7.3.

Učenik istražuje temeljne pojmove židovske religije i objašnjava sličnosti i razlike s kršćanstvom kako bi prepoznao temeljne odrednice zajedničke baštine židovstva i kršćanstva.

Osobni i socijalni razvoj

osr A.3.1. Razvija sliku o sebi.

osr A.3.3. Razvija osobne potencijale.

Učiti kako učiti

uku A.3.1. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.

uku A.3.3. Učenik samostalno oblikuje svoje ideje i kreativno pristupa rješavanju problema.

uku A.3.4. Učenik kritički promišlja i vrednuje ideje uz podršku učitelja.

Motivacija

Nacrtajte Ivana Krstitelja na ručku!

Naglasak stavite na njegov izgled i okolinu u kojoj se nalazi.

Biblijski citat:

U one dane pojavi se Ivan Krstitelj propovijedajući u Judejskoj pustinji. Ivan je imao odjeću od devine dlake i kožnat pojas oko bokova; hranom mu bijahu skakavci i divlji med. (Mt 3, 1. 4)

Središnji dio

Zadatak za učenike

Svaki učenik treba Novi zavjet, a preko digitalnog alata dodijeli im se biblijski tekst o Ivanu Krstitelju koji će analizirati.

Zadatak za podjelu tekstova nalazi se na poveznici: [bit.ly/RECENICE](https://bit.ly/RECENICE)

Zadaci:

 1) Pronađi i pročitaj svoj tekst.

2) Zaključi u koju skupinu spada:

* Ivan govori o sebi
* Ivan govori o Isusu
* Ivan daje savjete ljudima

3) Svojim riječima prepričaj osnovni sadržaj svog teksta.



Učenici rade samostalno i vode bilješke u bilježnicu, a kada svi završe mogu u razredu potražiti druge učenike koji su imali isti tekst, pa usporediti i po potrebi dopuniti svoja rješenja, te se dogovoriti tko će izvijestiti razred o glavnom sadržaju na kojem su radili.

Aktualizacija

Ivan Krstitelj je ljude upozoravao da se moraju riješiti svojih grijeha kako bi bili dostojni susreta s Isusom.

Da doznate kako će Isus danas doći u vaš razred, da li bi ga bili spremni primiti?

Navedite tri najveća problema koji postoje u vašem razredu, a s čim Isus ne bi bio zadovoljan.

Razmišljajte o vašem međusobnom odnosu, odnosu prema nastavnicima, prema prostoru u kojem se nalazite i prema školskim obavezama.

Rezultati se komentiraju i ako postoje, daju prijedlozi kako bi se problematične situacije mogle popraviti.